Andrea Momoitio

Andrea Momoitio San Martín (Ortuella, 1989) kazetaria, lesbiana eta feminista da. Pikara Magazine aldizkari digital feministaren batzarrean parte hartu du. Lunática-ren egilea. 

 Biografia 
Andrea Momoitio Ortuellan jaio zen 1989an.

Kazetaritza ikasi zuen Euskal Herriko Unibertsitatean (UPV/EHU). Unibertsitate berean Ikasketa Feministak eta Generokoak Masterra egin zuen. Haren Master Amaierako Lanean (MAL) aztertu zuen nola errekonoziten dituzten lesbiana gazteek Estatu espainolean ekoizturiko fikziozko serieetako lesbianismoaren erreferenteak.  

 Ibilbidea 
Pikara Magazinen lanean hasi zen aldizkaria jaio zen unetik, 2010ko azaroan, bera kazetaritza ikasle zela. Gazte feministei buruzko erreportaje batekin hasi zen. Koordinatzaileetariko bat zen eta bertan argitaratu ditu gai ezberdinei buruzko hamaika erreportaje: emakumeak xakean, haurduntza subrogatua, feminismoaren memoria historikoa, eta abar. Pikararentzat elkarrizketatu ditu, besteak beste, Leticia Dolera zimena-zuzendaria, Viruta Ftm eta Alicia Ramos kantautoreak, Silvia Federici filosofo eta idazlea, Laura Bugalho eta SC Natzab (lehenago Zuriñe Baztan) ekintzaileak.

2013tik aurrera konferentziak, tailerrak eta hitzaldiak ematen ditu Estatuan zehar batez ere generoa, feminismoa, komunikazioa, kazetaritza feminista eta sare sozialak bezalako gaiak landuz.  Artikulu honen sarreran apaturiko hedabideetaz aparte, Pueblos, Viento Sur, La Espiral eta Cáscara Amarga bezalakoetan argitaratu ditu artikuluak eta erreportajeak.

Hamabost egunean behingo iritzi-zutabe bat du Publikoan, memoria historikoarekin eta emakumeekin lotua. Eta Ctxt, El Salto, Periódico Diagonal, Público, Eldiario.es, Madeja edo Altaïr Magazine bezalako hedabideetako lankidea da. , https://blogs.publico.es/otrasmiradas/category/andrea-momoitio/ .

2017ko martxoaren 27an "No te metas en política" show-ra gonbidatua izan zen 

"De eso no se habla" telesailean parte hartu du Lunáticas podcast-arekin, Lunática liburuan oinarrituta.

 Nazioarteko estaldurak 
2013an Pikara Magazinerentzat ere Mendebaldeko Saharan burutu zen Saharar Emakumeekiko elkartasunerako Nazioarteko III Konferentziaren berri eman zuen: Mendebaldeko Saharako lurralde okupatuetako emakumeen erresistentzia. 2016an +Pikara (Eldiario.es) eta Periódico Diagonal-en Greziako Karabanaren berri eman zuen hainbat gairi buruz idatziz: mugak irekitzen, Europar Batasunaren migrazio-politikak salatzeko mobilizazioa eta Europara iristen diren errefuxiatuen egoera.
 Argitalpenak 

 2015ean, De la invisibilidad a la irreverencia: Lesbianismo en televisión. (MAL)
 2016an Lesfobia: ¿por qué y cómo hay que nombrarla?.
 2019an Feminismos. Miradas desde la diversidad. (VVAA).
 2022an Lunática, María Isabel Gutiérrez Velascori buruzko liburua.

 Erreferentziak 

 Kanpo loturak 

 Andrea Momoitioren Blog pertsonala
 Facebooken Andrea Momoitio
 Twitterren Andrea Momoitio
 Pikara Magazineren web-orria
 Ahotsan elkarrizketa. Infoa
 Ziberfeminismoari buruzko berbaldia - Acción en Red Canarias

Kategoria:Txantiloi-deietan argumentu bikoiztuak erabiltzen dituzten orrialdeak
Kategoria:Ortuellarrak
Kategoria:Bizkaiko kazetariak
Kategoria:Euskal Herriko Unibertsitateko ikasleak
Kategoria:Euskal Herriko feministak
Kategoria:Emakume kazetariak